Det danske nyhdesmedie Dagens.dk er blevet begæret konkurs. Det bekræfter Dansk Journalistforbund over for MedieWatch

Ved du noget om sagen? Tip os på 1224@eb.dk eller sms/mms til 1224.

Det danske nyhedsmedie Dagens.dk har været tvunget til at indgive en konkursbegæring.

Det bekræfter Dansk Journalistforbund over for MediaWatch.

- Jeg kan bekræfte, at der ligger en konkursbegæring mod Dagens.dk, siger Henrik Bruun, forhandlingkonsulent i Dansk Journalistforbund.

Henrik Bruun fortæller samtidig, at flere ansatte ikke har fået deres løn den 1. december.

Den manglende lønudbetaling betyder, at de ansatte kan ophæve deres kontrakt, fordi den teknisk set er blevet misligeholdt.

Dagens.dk var i forvejen i problemer og har siden august været under tvangsopløsning, men nu er der blevet udpeget en såkaldt likvidator, der har indgivet konkursbegæring.

Dagens.dk's seneste artikel er lagt på sitet klokken 09.00 onsdag morgen, og handler om hvilken dag, vi har mest sex på hele året.